CELEX: 31981R1111
Language: el
Date: 1981-04-28
Title: Κανονισμός (ΕΟΚ) αριθ. 1111/81 τής Επιτροπής τής 28ης Απριλίου 1981 περί τροποποιήσεως τού κανονισμού (ΕΟΚ) αριθ. 171/78 «περί τών ειδικών όρων χορηγήσεως επιστροφών κατά τήν εξαγωγή ορισμένων προϊόντων στόν τομέα τού χοιρείου κρέατος»

Avis juridique important

|

31981R1111

Κανονισμός (ΕΟΚ) αριθ. 1111/81 τής Επιτροπής τής 28ης Απριλίου 1981 περί τροποποιήσεως τού κανονισμού (ΕΟΚ) αριθ. 171/78 «περί τών ειδικών όρων χορηγήσεως επιστροφών κατά τήν εξαγωγή ορισμένων προϊόντων στόν τομέα τού χοιρείου κρέατος»  

Επίσημη Εφημερίδα αριθ. L 117 της 29/04/1981 σ. 0007 - 0009 Φινλανδική ειδική έκδοση: Κεφάλαιο 3 τόμος 13 σ. 0053  Ισπανική ειδική έκδοση: Κεφάλαιο 03 τόμος 21 σ. 0177  Σουηδική ειδική έκδοση: Κεφάλαιο 3 τόμος 13 σ. 0053  Πορτογαλική ειδική έκδοση : Κεφάλαιο 03 τόμος 21 σ. 0177 

***** ΚΑΝΟΝΙΣΜΟΣ (ΕΟΚ) αριθ. 1111/81 ΤΗΣ ΕΠΙΤΡΟΠΗΣ  της 28ης Απριλίου 1981  περί τροποποιήσεως του κανονισμού (ΕΟΚ) αριθ. 171/78 «περί των ειδικών όρων χορηγήσεως επιστροφών κατά την εξαγωγή ορισμένων προϊόντων στον τομέα του χοιρείου κρέατος»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως τα άρθρα 15 παράγραφος 6 και 22,  τον κανονισμό (ΕΟΚ) αριθ. 2768/75 του Συμβουλίου της 29ης Οκτωβρίου 1975 περί θεσπίσεως των γενικών κανόνων στον τομέα του χοιρείου κρέατος χορηγήσεως των επιστροφών κατά την εξαγωγή και των κριτηρίων για τον καθορισμό του ποσού τους (3), και ιδίως το άρθρο 7 παράγραφος 3,  Εκτιμώντας:  ότι ο κανονισμός (ΕΟΚ) αριθ. 171/78 της Επιτροπής (4) εθέσπισε ορισμένα κριτήρια ποιότητας στα οποία πρέπει να ανταποκρίνονται τα προϊόντα που αποτελούν αντικείμενο εξαγωγών και για τα οποία ζητείται η χορήγηση επιστροφής· ότι είναι εμφανές ότι τα κριτήρια αυτά δεν καλύπτουν όλες τις κατηγορίες αλλάντων εμπορεύσιμης ποιότητας στην Κοινότητα· ότι πρέπει, συνεπώς, να προσαρμοσθούν τα κριτήρια ποιότητας και οι μέθοδοι αναλύσεως για τα προϊόντα αυτά·  ότι πρέπει, με την ευκαιρία αυτή, να προσαρμοσθεί σύμφωνα με τα σημερινά δεδομένα η ονομασία των τυποποιημένων μεθόδων αναλύσεων για τον ποιοτικό έλεγχο των προϊόντων που εξάγονται·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 171/78 τροποποιείται ως εξής:  1. Στο παράρτημα Ι, οι διατάξεις που αφορούν τα προϊόντα τα αναφερόμενα στη διάκριση ex 16.01 Β αντικαθίστανται από το ακόλουθο κείμενο:  1.2.3 //   //   //   // Κλάση  του Κοινού  Δασμολογίου   // Περιγραφή εμπορευμάτων   // Όροι   //   //   //   // «ex 16.01  // Αλλάντες, αλλάντια και παρόμοια εκ κρέατος, παραπροϊόντων σφαγίων ή και εξ αίματος ζώων, προοριζομένων δια ανθρωπίνη κατανάλωση:  //   //   // Β. Λοιπά:  //   //   // Ι. Αλλάντες και αλλάντια, ξηροί ή προς επάλειψιν, μη εψημένοι  // α) Περιεκτικότητα κατά βάρος σε πρωτεΐνες: ελάχιστον 12 % του καθαρού βάρους  β) Χωρίς προσθήκη ξένου ύδατος  γ) Παρουσία πρωτεϊνών, εκτός ζωικών, απαγορεύεται  //   //  //   //   //   //  1.2.3 //   //   //   // Κλάση  του Κοινού  Δασμολογίου   // Περιγραφή εμπορευμάτων   // Όροι   //   //   //   //   // ΙΙ. Μη κατονομαζόμενα:  //   //  // α) Παρουσιαζόμενα εντός δοχείων περιεχόντων ωσαύτως συντηρητικόν υγρόν  // α) Περιεκτικότητα κατά βάρος σε ζωικές πρωτεΐνες: ελάχιστον 8 % του καθαρού βάρους  β) Σχέση κολλαγόνου-πρωτεΐνης: μέγιστον 0,45  γ) Περιεκτικότητα κατά βάρος σε ξένο ύδωρ: μέγιστον 33 % του καθαρού βάρους  //   // β) Έτερα  // α) Περιεκτικότητα κατά βάρος σε ζωικές πρωτεΐνες: ελάχιστον 8 % του καθαρού βάρους  β) Σχέση κολλαγόνου-πρωτεΐνης: μέγιστον 0,45  γ) Περιεκτικότητα κατά βάρος σε ξένο ύδωρ: μέγιστον 23 % του καθαρού βάρους»  //   //   //  2. Το παράρτημα ΙΙ του κανονισμού (ΕΟΚ) αριθ. 171/78 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Μαΐου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 282 της 1. 11. 1975, σ. 39.  (4) ΕΕ αριθ. L 25 της 31. 1. 1978, σ. 21.  ΠΑΡΑΡΤΗΜΑ  «ΠΑΡΑΡΤΗΜΑ ΙΙ  Οι μέθοδοι αναλύσεως (1)  1. Προσδιορισμός του δείκτη Boemer:  Ο δείκτης Boemer πρέπει να προσδιορίζεται κατά τη μέθοδο ISO 3577 - 1976.  2. Προσδιορισμός του δείκτη υπεροξειδίων:  Ο δείκτης υπεροξειδίου πρέπει να προσδιορίζεται κατά τη μέθοδο ISO 3960 - 1977.  3. Προσδιορισμός της περιεκτικότητας σε ελεύθερα λιπαρά οξέα:  Η περιεκτικότητα σε ελεύθερα λιπαρά οξέα πρέπει να προσδιορίζεται με εξουδετέρωση των ελευθέρων λιπαρών οξέων κατά τη μέθοδο ISO 660 - 1968.  4. Προσδιορισμός της περιεκτικότητας σε ύδωρ και της περιεκτικότητας σε ρύπον στα προϊόντα της δασμολογικής διακρίσεως 15.01 Α ΙΙ:  Η περιεκτικότητα σε ύδωρ πρέπει να προσδιορίζεται κατά τη μέθοδο ISO 662 - 1980 και η περιεκτικότητα σε ρύπον κατά τη μέθοδο ISO 932 - 1969.  5. Προσδιορισμός της περιεκτικότητας σε πρωτεΐνες:  Περιεκτικότητα σε πρωτεΐνες θεωρείται η περιεκτικότητα σε άζωτο πολλαπλασιασμένη με το συντελεστή 6,25.  Η περιεκτικότητα σε άζωτο πρέπει να προσδιορίζεται κατά τη μέθοδο ISO 937 - 1978  6. Προσδιορισμός της περιεκτικότητας σε ύδωρ στα προϊόντα των δασμολογικών κλάσεων 16.01 και 16.02:  Η περιεκτικότητα σε ύδωρ πρέπει να προσδιορίζεται κατά τη μέθοδο ISO 1442 - 1973.  7. Υπολογισμός της περιεκτικότητας σε ξένο ύδωρ:  Η περιεκτικότητα σε ξένο ύδωρ δίνεται από τον τύπο: α - (4β), εις τον οποίον:  α = περιεκτικότητα σε ύδωρ,  β = περιεκτικότητα σε πρωτεΐνες.  8. Προσδιορισμός της περιεκτικότητας σε κολλαγόνο:  Περιεκτικότητα σε κολλαγόνο θεωρείται η περιεκτικότητα σε υδροξυπρολίνη πολλαπλασιασμένη με το συντελεστή 8.  Η περιεκτικότητα σε υδροξυπρολίνη πρέπει να προσδιορίζεται σύμφωνα με τη μέθοδο ISO 3496 - 1978.  (1) Οι μέθοδοι αναλύσεως που αναφέρονται στο παράρτημα αυτό είναι εκείνες που ισχύουν την ημέρα ενάρξεως της ισχύος του κανονισμού αυτού χωρίς να θίγεται καμία τροποποίηση που θα μπορούσε να επέλθει μεταγενέστερα στις μεθόδους αυτές. Δημοσιεύονται από τη γραμματεία του ISO, Γενεύη/Ελβετία, οδός de Varembe, 1.»